Source: https://kuria-birosag.hu/hu/valhat/kvkiii3751420184-szamu-hatarozat
Timestamp: 2019-07-18 08:50:42
Document Index: 16667582

Matched Legal Cases: ['Kúria ', 'Kúria ', 'Kúria ', 'Kúria ', 'Kúria ', 'Kúria ']

Kvk.III.37.514/2018/4. számú határozat | K Ú R I A
Kvk.III.37.514/2018/4. számú határozat
Kvk.III.37.514/2018/4.
A Kúria a (...) által képviselt Magyar Szocialista Párt I. rendű és a Párbeszéd Magyarországért Párt II. rendű kérelmezők által a Nemzeti Választási Bizottság 956/2018. számú határozata ellen benyújtott felülvizsgálati kérelme folytán indult és a Kúria Kvk.III.37.514/2018/2. számú végzésével befejezett eljárásban az alulírott napon és helyen – tárgyaláson kívül – meghozta az alábbi
k i j a v ít ó v é g z é s t:
A Kúria a Kvk.III.37.514/2018/2. számú végzés rendelkező részét akként javítja ki, hogy annak második bekezdése helyesen: A feljegyzett 10.000 (tízezer) forint felülvizsgálati eljárási illetéket az állam viseli.
A Kúria a Kvk.III.37.514/2018/2. számú végzés indokolását akként javítja ki, hogy a [13] bekezdés helyesen: A kérelmezők felülvizsgálati kérelmükben az illetékekről szóló 1990. évi XCIII. törvény (a továbbiakban: Itv.) 5. § (1) bekezdés d) pontja és 5. § (2) bekezdése alapján teljes személyes illetékmentességüket igazolták, ezért az Itv. 45/A. § (5) bekezdése szerint feljegyzett felülvizsgálati eljárási illetéket a Ve. 228. § (2) bekezdése és a Kp. 157. § (7) bekezdése folytán alkalmazandó Kp. 35. § (1) bekezdése szerint a Pp. 102. § (1) bekezdése alapján az állam viseli.
A Kúria a kérelmezők kijavítás iránti kérelme alapján észlelte, hogy a Kvk.III.37.514/2018/2. számú végzésében – az illetékviselésre kötelezés tekintetében – elírás történt, ezért a hiba kijavításáról a közigazgatási perrendtartásról szóló 2017. évi I. törvény 84. § (2) bekezdése folytán alkalmazandó, a polgári perrendtartásról szóló 2016. évi CXXX. törvény 352. § (1) bekezdése szerint rendelkezett.
A Kúria által hozott határozat ellen felülvizsgálatnak a választási eljárásról szóló 2013. évi XXXVI. törvény 232. § (5) bekezdése alapján nincs helye.